ไฟแนนซ์ทูเดย์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

ช.ชดา
หลังจากฝุ่นหายฟุ้งและเลือกเอ็มดีคนใหม่ได้แล้ว ประดิษฐ์ ภัทรประสิทธิ์ รมช.คลัง ก็นำชื่อ วรวิทย์ ชัยลิมปมนตรี รองผู้อำนวยการธนาคารออมสิน เป็นกรรมการผู้จัดการธนาคารอาคารสงเคราะห์ (ธอส.) คนใหม่เรียบร้อย และคุณพี่วรวิทย์จะเข้ารับตำแหน่งใหม่ในวันที่ 16 พ.ย.นี้ แทน ขรรค์ ประจวบเหมาะ ที่เป็นกรรมการผู้จัดการ ธอส. ครบ 2 สมัย 
**งานหลักของวรวิทย์คือ แก้ปัญหาเรื่องคอร์แบงก์กิ้งของธอส.ที่เป็นผลงานชิ้นโบดำที่ผู้บริหารเก่าทำไว้ให้เข้าที่เข้าทางซะที โดยจะไม่ไปรื้อเรื่องเก่าว่าใครได้อะไร
...l...งานเลี้ยงส่งผู้ว่าแบงก์ชาติหญิงคนแรกในประวัติศาสตร์การเงิน ธาริษา วัฒนเกส ที่โรงแรมโฟร์ซีซั่นส์ เมื่อวันก่อน ชื่นมื่น สมาคมธนาคารไทยลงขันกันเลี้ยงส่งด้วยบรรยากาศเฮฮา ลืมเรื่องโดนบีบลดค่าต๋งไปเลย
...l...ไหนๆ ก็มีผู้ถือหุ้นใหญ่เป็นไอซีบีซี แบงก์ยักษ์จากจีน อภิชาติ เกษมกุลศิริ รองกรรมการผู้จัดการใหญ่ ธนาคารไอซีบีซี (ไทย) ก็งัดเอาชื่อจีนออกมาใช้ หลังจากเก็บเป็นความลับมานาน “อาปิง” จึงดูเนียนเหมือนคนมาจากสำนักงานใหญ่ของไอซีบีซีมากกว่าเป็นผู้บริหารคนไทย
...l...หลังจากโดนร้องเรียนจนหูชา เสี่ยอู้ สมชัย สัจจพงษ์ อธิบดีกรมศุลกากร ก็สั่งยกเครื่องปรับปรุงการบริการเจ้าหน้าที่ด่านศุลกากรสุวรรณ ภูมิ เพราะได้รับการร้องเรียนว่าพูดจาไม่สุภาพ ไม่มีมาตรฐานในการตรวจค้น และไม่มีข้อมูลต่างๆ ที่เพียงพอ จึงปรับปรุงให้ติดป้ายด่านศุลกากรที่สนามบินให้เห็นชัดเจน เจ้าหน้าที่แต่งกายด้วยเครื่องแบบใหม่ให้แตกต่างจากหน่วยงานอื่น มีหมายเลขประจำตัวเจ้าหน้าที่ หากนักเดินทางหรือนักท่องเที่ยวไม่พอใจบริการ สามารถแจ้งร้องเรียนโดยบอกหมายเลขเจ้าหน้าที่ได้ทันที